“1812 йылғы Ватан һуғышы батырҙарына арнала” интернет олимпиадаһы.

II тур.

Аҙнағолова Нурзилә Фәнил ҡыҙы, 10- сы класс укыусыһы.

Етәксеһе – Акбутина Гөлдәр Буранбай ҡыҙы.

 Минеңсә, “Төньяҡ амурҙары” романынан алынған өҙөктә башҡорт халҡының ысын булмышы күрһәтелгән. Ир - егеттәрҙе һуғышҡа оҙаталар, кешеләр ҡышҡа әҙерләнергә кәрәк икәнен уйламайҙар ҙа. Ил өҫтөнә шундай бәлә килгәндә үҙ хәсрәттәре, үпкәләре онотолғандай була. Башҡорттар батша тарафынан ныҡ кәмһетелә , тик, шуға ҡарамаҫтан, улар Рәсәй именлеген һаҡлар өсөн бөтә мөмкинлектәрҙе ҡулланасаҡтар! Башҡорт үҙ һүҙенә тоғро ҡала. Ике яҡлы килешеү улар өсөн ҙур әһәмиәткә эйә. Һүҙ биргәнһең икән – уны тоторға кәрәк! Әйткән һүҙ – атҡан уҡ. Был осраҡта ла дошман башҡорт уғының көсөн беләсәк әле. Тик килешеү ике яҡлы бит әле: ә батша үҙенен һүҙендә торормо?

 Электән башҡорттар ҡаһарман булып танылған. Салауат, Ҡараһаҡал, Мортазин, Шайморатовтар тураһында һоҡланып уҡыйбыҙ. Батырҙар тураһында уҡығанда мин гел генә, улар бер ҙә ҡурҡманылармы икән ни, тип уйлайым. Был өҙөктә тап ошо һорауға яуап тапҡандай булдым. Башҡорттар - ирек яратыусы халыҡ. Улар башҡаларға зыян итмәйҙәр, ләкин үҙҙәренекен бирмәйҙәр. Уларҙың көсө ғәҙеллектә һәм тоғролоҡта. Ошо сифаттар рух ныҡлығы биргәндер. Рәми Ғарипов та Батырша тураһында яҙған бит: Ир китһә, ил ҡалыр,  һынмаһа  рухы... Ҡайтыр бер илемә  Иреге, ырыҫы!..

 Ҡаһым түрә лә алда бик яуаплы бурыс торғанын аңлай. Ул тәүҙә батшаның һүҙендә тороу - тормауына икеләнһә лә, нимә эшләргә кәрәклеген яҡшы белә. Әлегә дошманды ҡыуыу бурысы тора, артабан улар йәберләүҙәргә юл ҡуймаҫтар. Салауаттың азатлыҡ рухы һүнмәгән әле. Кәрәк булһа, Пугачев менән Салауат яуындағы кеүек бергәләшеп күтәрелерлек дуҫтар ҙа бар! Халыҡтар дуҫлығында , берҙәмлектә көс шул!